Document ID: 31998D0371

KOMISSION PÄÄTÖS,
tehty 29 päivänä toukokuuta 1998,
eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista (tiedoksiannettu numerolla K(1998) 1445) (ETA:n kannalta merkityksellinen teksti) (98/371/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun direktiivin 72/462/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 14, 15 ja 16 artiklan,
sekä katsoo, että
eläinten terveyttä koskevat vaatimukset ja eläinlääkärintodistukset tuoreen lihan tuonnissa entisestä Jugoslavian tasavallasta Makedoniasta, Unkarista, Puolasta, Romaniasta, Bulgariasta, Sloveniasta, Kroatiasta, T Osekin tasavallasta, Slovakian tasavallasta ja Jugoslavian liittotasavallasta on vahvistettu komission päätöksissä 81/547/ETY (3), 82/8/ETY (4), 82/9/ETY (5), 82/132/ETY (6), 92/222/ETY (7), 92/377/ETY (8), 92/390/ETY (9), 94/845/EY (10), 94/846/EY (11) ja 97/737/EY (12),
komission päätöksessä 89/197/ETY (13) tuoreen lihan tuontia Albaniasta ei sallita,
eläinten terveyttä koskevia vaatimuksia ja eläinlääkärintodistuksia ei ole vielä vahvistettu Valko-Venäjän, Bosnian ja Herzegovinan, Viron, Latvian, Liettuan ja Venäjän osalta; tämän vuoksi on aiheellista määritellä sallittavat tuotteet ja vaadittavat terveyttä koskevat vaatimukset,
sisämarkkinoiden vuoksi yhteisön sisäistä kauppaa varten on vahvistettu lukuisia terveyttä koskevia toimenpiteitä; tämän tavoitteen toteutuminen edellyttää samanaikaisesti eläinten terveyttä koskevien vaatimusten mukauttamista tuoreen lihan tuonnissa kolmansista maista, erityisesti eräistä Euroopan maista,
tässä mukautuksessa on otettava huomioon kyseisten Euroopan maiden erilainen epidemiologinen tilanne, myös niiden alueiden eri osissa; koska näiden eri maiden eri osissa myös samankaltaisia terveystilanteita, on tarpeen ottaa tämä huomioon laadittaessa uutta terveystakeita koskevaa järjestelmää,
tämän vuoksi on aiheellista laatia erilaisia terveystodistuksia tuoreen lihan tuonnissa näiden maiden tai maiden osien eri luokituksen mukaisesti,
yhteisön lainsäädännön selventämiseksi ja yksinkertaistamiseksi on tarpeen kerätä yhteen tuoreen lihan tuonnissa kyseisistä Euroopan maista sovellettavat terveyttä koskevat edellytykset ja kumota näissä maissa voimassaolevat päätökset,
lisäksi kyseisten maiden vastuullisten eläinlääkintäviranomaisten on vahvistettava, että niiden maat tai alueet ovat olleet vähintään 12 kuukautta vapaat karjarutosta, suu- ja sorkkataudista, afrikkalaisesta sikarutosta, klassisesta sikarutosta, swine vesicular -taudista ja Teschenin taudista,
kyseisten maiden vastuullisten viranomaisten on sitouduttava ilmoittamaan komissiolle ja jäsenvaltioille 24 tunnin kuluessa faksilla, teleksillä tai sähkeellä jonkin edellä mainitun taudin esiintymisen varmistamisesta tai niitä vastaan annettujen rokotusten käytännön muutoksista; eräät viranomaiset ovat myös sitoutuneet ilmoittamaan komissiolle säännöllisesti edellä mainittujen tautien ja erityisesti klassisen sikaruton valvontaa ja torjuntaohjelmia koskevat ajantasaiset tiedot,
muut terveyttä koskevat vaatimukset olisi laadittava neuvoston direktiivin 92/118/ETY (14) ja tuoreen lihan tuontia kolmansista maista muuhun tarkoitukseen kuin ihmisravinnoksi koskevista edellytyksistä tehdyn komission päätöksen 89/18/ETY (15) mukaisesti,
eläinten terveyttä koskevia vaatimuksia ja eläinlääkärintodistuksia on mukautettava kyseessä olevan kolmannen maan terveystilanteen mukaisesti,
neuvoston direktiivissä 96/93/EY (16) säädetään todistusten vaatimukset, jotka ovat tarpeen todistusten asianmukaisuuden vuoksi ja petosten torjumiseksi; on aiheellista varmistaa, että kolmansissa maissa todistuksia antavien viranomaisten soveltamien sääntöjen ja periaatteiden antamat takuut vastaavat vähintään tässä direktiivissä säädettyjä takuita,
neuvoston direktiivissä 93/119/EY (17) edellytetään, että kolmansista maista Euroopan yhteisöön tuotavan lihan saatteena olevaan eläinlääkärin antamaan terveystodistukseen on liitettävä todistus, jossa vakuutetaan, että eläimet on teurastettu sellaisissa olosuhteissa, jotka takaavat niiden turhaa kärsimystä tuottamattoman käsittelyn vähintään direktiivin asianomaisia säännöksiä vastaavasti,
tässä vahvistetun uuden todistusjärjestelmän täytäntöönpanoon olisi varattava aika, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tässä pääöksessä käytetään seuraavaa määritelmää:
Tuore liha: siten kuin se on määritelty neuvoston direktiivin 64/433/ETY (18) 2 artiklan b kohdassa.
2 artikla
1. Jäsenvaltioiden on sallittava tuoreen lihan tuonnin liitteessä II esitetyistä tuoreen lihan ryhmistä ja liitteessä I esitetyiltä alueilta, jos ne ovat liitteen III mukaisesti laadittujen terveystodistusten takeiden mukaiset.
2. Jäsenvaltioiden on sallittava tuoreen lihan tuonti alueelleen liitteessä II vaadittujen ja liitteessä IV määriteltyjen lisätakeiden mukaisesti. Viejämaan on sisällytettävä lisätakeet jokaisen liitteessä III vahvistetun todistusmallin jaksoon V.
3. Jos tuodaan 1 artiklassa tarkoitettua tuoretta lihaa, joka on tarkoitettu muuksi kuin ihmisravinnoksi, jäsenvaltioiden on varmistettava, että seuraavia vaatimuksia noudatetaan:
- 1 kohdassa säädetyt vaatimukset
- direktiivissä 92/118/ETY säädetyt vaatimukset
- päätöksessä 89/18/ETY säädetyt vaatimukset.
3 artikla
Tätä päätöstä tarkastellaan uudelleen sen mukaan, miten terveystilanne kehittyy yhteisössä ja niissä Euroopan maissa, joista tuonti sallitaan.
4 artikla
Tämä päätös tulee voimaan 15 päivänä kesäkuuta 1998.
5 artikla
1. Kumotaan päätökset 81/547/ETY, 82/8/ETY, 82/9/ETY, 82/132/ETY, 92/222/ETY, 92/377/ETY, 92/390/ETY, 94/845/EY, 94/846/EY ja 97/737/EY edellä 4 artiklassa mainittuna päivänä.
2. Jäsenvaltiot voivat sallia päätösten 82/8/ETY, 82/9/ETY, 82/132/ETY, 92/222/ETY, 92/377/ETY, 92/390/ETY, 94/845/EY ja 94/846/EY mukaisesti tuotetun ja varmennetun lihan tuonnin 15 päivän ajan 1 kohdassa mainitun päivämäärän jälkeen.
6 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä toukokuuta 1998.

Labels: 17
0
3
6
18